Alaquàs celebrarà el dissabte la II edició de les Jornades d'Associacionisme
18/11/2009

# Alaquàs celebrarà el dissabte la II edició de les Jornades d'Associacionisme

*   18/11/2009
*   [Imprimir](#)
*   Compartir
*    https://www.alaquas.org/documento.asp?id\_do=11735

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11735%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebrar%C3%A0%20el%20dissabte%20la%20II%20edici%C3%B3%20de%20les%20Jornades%20d%27Associacionisme)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11735/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11735/18112009jornades1_Form_4.jpg)](https://www.alaquas.org/ficheros/documentos/2009/2/11735/18112009jornades1_Form_10.jpg "<a href='https://www.alaquas.org/ficheros/documentos/2009/2/11735/18112009jornades1_Form_10.jpg' target=_blank><i class='fa fa-external-link' aria-hidden='true'></i>.Alaquàs celebrarà el dissabte la II edició de les Jornades d'Associacionisme</a>")

L'Ajuntament d'Alaquàs presentarà en l'encontre un pla de treball elaborat per millorar la situació del moviment associatiu de la ciutat

Associacions i col·lectius d'Alaquàs participaran el proper dissabte 21 de novembre en les Segones Jornades d'Associacionisme organitzades per l'Ajuntament d'Alaquàs i en les quals col·labora la Fundació Horta Sud i Caixa Popular. Aquesta serà la segona edició d'una iniciativa posada en marxa el passat mes de juny per tal de conèixer de primera mà l'actual situació dels col·lectius d'Alaquàs i treballar amb els seus voluntaris i voluntàries per tal de plantejar propostes de futur que donen resposta a les seues necessitats.

De fet, i donat l'èxit de la passada edició en què participaren més de trenta entitats locals, l'Ajuntament d'Alaquàs presentarà el dissabte també a tots els presents un **pla de treball** amb accions destinades a millorar la situació del moviment associatiu, dins del qual han estat incloses les propostes plantejades per les persones participants en l'anterior jornada de treball.

En la jornada es donarà a conèixer també un pla de formació per a associacions, que es completarà amb l'aportació de cadascuna de les associacions i col·lectius involucrats en la iniciativa, que seran els que decidisquen els cursos que s'impartiran. La jornada es completarà amb la presentació del projecte Diagnòstics Associatius i la presentació del 1r Quadern pràctic per a associacions: Manual bàsic de procediments per a la constitució i gestió d'associacions. Aquest Quadern forma part d'una sèrie de manuals elaborats per facilitar la gestió de les associacions i inclou entre altres informació sobre fiscalitat específica de les entitats, captació de recursos...

Les inscripcions per a participar en les jornades es podran realitzar fins el divendres 20 de novembre als centres juvenils de la Xarxa Jove d'Alaquàs.

Alaquàs és una de les poblacions de la comarca amb un dels teixits associatius més rics. Associacions culturals, festives, socials, esportives, veïnals, de cooperació internacional, juvenils i musicals entre d'altres, organitzen habitualment activitats de tot tipus i participen sovint en la programació diversa que organitza l'Ajuntament d'Alaquàs per tal de promoure la participació ciutadana.